EkBass/fiwiki-20250220-pages-articles huggingface dataset:
Victor Loche

Victor Jean François Loche (1806–1863) oli ranskalainen luonnontieteilijä ja sotilas, arvoltaan kapteeni. Loche tutki Algerian Saharan alueen eläimistöä 1855–1856. Hän julkaisi teokset Histoire naturelle des mammifères de l'Algérie (1867) ja Histoire naturelle des Oiseaux de l'Algérie (1867). Loche nimesi hietakissan (Felis margarita) 1858. Linnuista hän nimesi afrikansuopöllön (Asio capensis) alalajin tingitanus 1867.ITIS == Lähteet == Luokka:Ranskalaiset eläintieteilijät Luokka:Ranskalaiset ornitologit Luokka:Vuonna 1806 syntyneet Luokka:Vuonna 1863 kuolleet
William L. Schultz

William L. Schultz (s. noin 1926 Milwaukee – toukokuu 1983) oli yhdysvaltalainen lintutieteilijä ja taiteilija. Schultz työskenteli Milwaukeen yleisessä museossa (Milwaukee Public Museum) vuodesta 1947 alkaen. Hän erosi vuonna 1973 ryhtyäkseen päätoimiseksi taiteilijaksi. Hän teki luontoaiheisia puukaiverruksia ja maalauksia. Hänen töitään oli 1980-luvulla näytteillä Smithsonian-instituutissa. Schulz ja Hugh C. Land nimesivät isopökkelökehrääjän (Nyctibius grandis) alalajin guatemalensis 1963.ITIS Schulz kuoli leukemiaan 57-vuotiaana. == Lähteet == * Muistokirjoitus, The New York Times 15.5.1983 Luokka:Yhdysvaltalaiset ornitologit Luokka:Vuonna 1926 syntyneet Luokka:Vuonna 1983 kuolleet
Sinkkioksidi

Sinkkioksidi (toisilta nimiltään sinkkimonoksidi, sinkkivalkoinen, C.I. pigmentti valkoinen 4 tai C.I. 77947) on sinkin ja hapen muodostama yhdiste, jota käytetään muun muassa valkoisena väriaineena sekä tietokoneen prosessorin ja jäähdytyssiilin väliin levitettävän niin kutsutun lämpötahnan pääainesosana. Se on valkoinen tai kellertävä sekä hajuton jauhe. Se ei liukene veteen, vaan sitä voidaan liuottaa muun muassa etikkahapolla, mineraalihapoilla sekä ammoniakilla. == Terveyshaitat == Sinkkioksidihuuru saattaa hengitettynä läpäistä keuhkorakkulan, minkä seurauksena se pääsee verenkiertoon. Sinkkioksidihuuruille altistuneilla henkilöillä on havaittu hieman kohonneita virtsan sekä veren seerumin sinkkipitoisuuksia. Sinkkioksidihuurut saattavat aiheuttaa myös metallikuumeen, jonka oireita ovat kuume, vilutus, oksentelu, yskä, mahavaivat, ohimenevä hengenahdistus, näköhäiriöt sekä lihaskivut. == Aiheesta muualla == * *PubChem: Zinc Oxide *Kyoto Encyclopedia of Genes and Genomes (KEGG): Zinc oxide *ChemBlink: Zinc oxide Luokka:Oksidit Luokka:Sinkkiyhdisteet Luokka:Väriaineet
Real Academia Española

Real Academia Española eli Espanjan kuninkaallinen akatemia on Madridissa sijaitseva espanjalainen kuninkaallinen akatemia, jonka tehtävä on espanjan kielen vaaliminen Espanjassa. Muilla espanjankielisillä mailla on omat kielenvaalimisorganisaatiot. Ne ovat kuitenkin perustaneet yhteistyöjärjestön Asociación de Academias de la Lengua Española. Real Academia Españolan perusti vuonna 1713 markiisi Juan Manuel Fernández Pacheco esikuvana Ranskan akatemia. Jäsenyys on elinikäinen. ==Jäsenet (2009)== (luetteloitu jäseneksitulovuoden mukaan) * Martín de Riquer Morera, Casa Dávalosin kreivi (1965) * Antonio Colino López (1972) * Miguel Delibes Setién (1975) * Carlos Bousoño Prieto (1980) * Manuel Seco Reymundo (1980) * Francisco Ayala y García-Duarte (1984) * Valentín García Yebra (1985) * Pere Gimferrer Torrens (1985) * Gregorio Salvador Caja (1987) * Francisco Rico Manrique (1987) * Antonio Mingote Barrachina (1988) * José Luis Pinillos Díaz (1988) * Francisco Morales Nieva (1990) * Francisco Rodríguez Adrados (1991) * José Luis Sampedro Sáez (1991) * Víctor García de la Concha (1992) * Eduardo García de Enterría y Martínez- Carande (1994) * Emilio Lledó Íñigo (1994) * Luis Goytisolo Gay (1995) * Mario Vargas Llosa (1996) * Eliseo Álvarez-Arenas Pacheco (1996) * Antonio Muñoz Molina (1996) * Juan Luis Cebrián (1997) * Ignacio Bosque Muñoz (1997) * Ana María Matute (1998) * Luis María Anson Oliart (1998) * Luis Mateo Díez (2001) * Guillermo Rojo (2001) * José Antonio Pascual (2002) * Carmen Iglesias (2002) * Luis Ángel Rojo (2003) * Margarita Salas Falgueras (2003) * Arturo Pérez- Reverte (2003) * José Manuel Sánchez Ron (2003) * Carlos Castilla del Pino (2004) * Álvaro Pombo y García de los Ríos (2004) * Antonio Fernández Alba (2006) * Francisco Brines (2006) * José Manuel Blecua (2006) * Pedro García Barreno (2006) * Javier Marias (2008) * Inés Fernández-Ordóñez (2008) * José María Merino (2008) * Darío Villanueva (2008) * José Luis Borau (2008) * Salvador Gutiérrez (2008) * José María Merino (2009) Luokka:Tiedeakatemiat Luokka:Espanjalaiset järjestöt Luokka:Espanjan kieli
Celebesinhaukkakäki

Celebesinhaukkakäki (Cuculus crassirostris) on Aasiassa elävä käkilintu. Se on endeeminen Indonesiassa, Sulawesin saarella, jossa se elää kosteissa rinnemetsissä 500–1400 metrin korkeudella.Birdlife == Lähteet == Luokka:Käkilinnut
Asociación de Academias de la Lengua Española

Asociación de Academias de la Lengua Española eli Espanjan kielen akatemioiden yhdistys on vuonna 1951 Meksikossa perustettu järjestö, joka kokoaa yhteen kaikkien espanjankielisten maiden kielenhuoltoviranomaiset. == Luettelo jäsenakatemioista == Maa Nimi espanjaksi Nimi suomeksi Perustamisvuosi Espanja Real Academia Española Espanjan kuninkaallinen akatemia 1713 Kolumbia Academia Colombiana de la Lengua Kolumbian kieliakatemia 1871 Ecuador Academia Ecuatoriana de la Lengua Ecuadorin kieliakatemia 1874 Meksiko Academia Mexicana de la Lengua Meksikon kieliakatemia 1875 El Salvador Academia Salvadoreña de la Lengua El Salvadorin kieliakatemia 1876 Venezuela Academia Venezolana de la Lengua Venezuelan kieliakatemia 1883 Chile Academia Chilena de la Lengua Chilen kieliakatemia 1885 Peru Academia Peruana de la Lengua Perun kieliakatemia 1887 Guatemala Academia Guatemalteca de la Lengua Guatemalan kieliakatemia 1887 Costa Rica Academia Costarricense de la Lengua Costa Rican kieliakatemia 1923 Filippiinit Academia Filipina de la Lengua Española Filippiinien espanjan kielen akatemia 1924 Panama Academia Panameña de la Lengua Panaman kieliakatemia 1926 Kuuba Academia Cubana de la Lengua Kuuban kieliakatemia 1926 Paraguay Academia Paraguaya de la Lengua Española Paraguayn kieliakatemia 1927 Bolivia Academia Boliviana de la Lengua Bolivian kieliakatemia 1927 Dominikaaninen tasavalta Academia Dominicana de la Lengua Dominikaanisen tasavallan kieliakatemia 1927 Nicaragua Academia Nicaragüense de la Lengua Nicaraguan kieliakatemia 1928 Argentiina Academia Argentina de Letras Argentiinan kirjallisuusakatemia 1931 Uruguay Academia Nacional de Letras Kansallinen kirjallisuusakatemia 1943 Honduras Academia Hondureña de la Lengua Honduraksen kieliakatemia 1949 Puerto Rico Academia Puertorriqueña de la Lengua Española Puerto Ricon espanjan kielen akatemia 1955 Yhdysvallat Academia Norteamericana de la Lengua Española Pohjois-Amerikan espanjan kielen akatemia 1973 Päiväntasaajan Guinea Academia Ecuatoguineana de la Lengua Española Päiväntasaajan Guinean espanjan kielen akatemia 2013 == Lähteet == == Aiheesta muualla == * Viralliset kotisivut Luokka:Espanjan kieli Luokka:Kielitoimistot
John Davis (ornitologi)

John Davis (1. joulukuuta 1916 Woodmere, New York – 1. toukokuuta 1986 Carmel Valley Village, Kalifornia) oli yhdysvaltalainen lintutieteilijä. Davis opiskeli Amerikan historiaa Yalen yliopistossa ja väitteli tohtoriksi eläintieteessä Kalifornian yliopistossa Berkeleyssä. Hän toimi biologian apulaisprofessorina ja Moore Laboratory of Zoologyn kuraattorina Occidental Collegessa, kunnes siirtyi vuonna 1953 tutkijaksi Hastingsin luonnonhistoriallisen reservaatin (Hastings Natural History Reservation) palvelukseen. Hastings oli Kalifornian yliopiston kenttäasema. Vuonna 1960 Davis nimitettiin Hastingsin johtajaksi, missä virassa hän pysyi, kunnes jäi eläkkeelle 1982. Toisessa maailmansodassa Davis palveli Yhdysvaltojen armeijassa. Vuonna 1982 Davis nimitettiin Carmelin metsäntutkimuskomissioon (Carmel Forestry Commission). Hän toimi lukuisissa yhdistyksissä, erityisesti Cooper Ornithological Societyssa, jossa hän toimi sihteerinä, varapuheenjohtajana ja puheenjohtajana, sekä toimitti Condor-lehteä. Hän oli myös American Ornithologists' Unionin jäsen. Davis julkaisi yli 50 tieteellistä artikkelia ja yhdessä Alan Baldridgen kanssa kirjan The Bird Year 1981. Davisin vaimo Betty kuoli 1981. Hän avioitui sitten Norman kanssa. Hänellä oli tytär Carol ja poika John Steven. Davis nimesi linnuista väliamerikanpökkelökehrääjän (Nyctibius jamaicensis) alalajin lambi vuonna 1959.ITIS == Lähteet == * Muistokirjoitus (Hastings Natural History Reservation) === Viitteet === Luokka:Yhdysvaltalaiset ornitologit Luokka:Vuonna 1916 syntyneet Luokka:Vuonna 1986 kuolleet
Lidia Kopania

Lidia Kopania-Przebindowska (s. 12. toukokuuta 1978 Koluszki, Puola) on puolalainen laulaja. Hän edusti Puolaa vuoden 2009 euroviisuissa kappaleella "I Don't Wanna Leave". == Diskografia == === Albumit === * 2006 : Intuicja * 2008 : Przed świtem === Singlet === * 1998 "Niezwykły dar" * 2006 "Sleep" * 2006 "Hold On" * 2007 "Twe milczenie nie jest złotem" * 2008 "Tamta Łza" * 2008 "Rozmawiać z tobą chce" * 2009 "I Don't Wanna Leave" ==Lähteet== == Aiheesta muualla == * Lidia Kopanian viralliset sivut Luokka:Puolalaiset poplaulajat Luokka:Puolan euroviisuedustajat Luokka:Vuoden 2009 euroviisuedustajat Luokka:Vuonna 1978 syntyneet Luokka:Elävät henkilöt
Kiuaskallio

thumb|260px|Kiuaskallion laskettelurinne. Kiuaskallio on Kurikassa Jalasjärven kirkonkylän tuntumassa sijaitseva urheilukeskus. Urheilukeskuksessa sijaitsee urheilukenttä, laskettelurinne, hiihto-, suunnistus-, kuntoilu- ja maastojuoksureittejä, urheiluhalli, tenniskenttiä ja ampumarata. Kiuaskallion urheilukentällä on langaton kuulutusjärjestelmä sekä maalikamera. Kentällä on järjestetty muun muassa valtakunnalliset Kiekkokarnevaalit. Laskettelurinteessä on välinevuokraamo, hiihtokoulu sekä kahvila. Laskettelurinteessä sijaitsee myös ilmainen pulkkamäki. Kiuaskalliolla on talvisin hiihtoreittejä, jotka lumettomana aikana palvelevat kuntoilijoita ja suunnistajia. Reitit ovat pururatoja. Kiuaskalliolla on yksi lentopallokenttä, kaksi normaalia tenniskenttää ja yksi pleksikenttä. Kaikkia kenttiä ympäröi aita. Kiuaskallion ampumaradalla on mahdollisuus kilpailla ja harjoitella kevyillä ampumama-aseilla. Kovilla aseilla harjoitellaan puolestaan Koskuen metsästysseuran ja Itäisen metsästysseuran ampumaradoilla. Ampumahiihtostadionin läheisyydessä sijaitsevat pistooli- ja villikarjuampumaradat. Kiuaskalliolla pidetään joka vuosi arvokisoja. == Urheiluhalli == Kiuaskallion kuplanmuotoisessa urheiluhallissa on mahdollisuus harrastaa monia eri lajeja, kuten tennistä, salibandyä, sählyä, lentopalloa, koripalloa ja sulkapalloa. Hallissa voi lisäksi yleisurheilla talvisin, sillä siellä on muun muassa kiekon- ja kuulanheittoympyrä sekä seiväshyppy- ja pituushyppypaikka. Hallissa on pidetty aikoinaan Suomen huippuseiväshyppääjien välisiä kilpailuja. Urheiluhallissa on myös nyrkkeilytilaksi muutettavissa olevat baari- ja keittiötilat, kuntosali, painisali, juoksumatto, WC:t, pukeutumis- ja suihkutilat sekä yhteissauna. == Lähteet == == Aiheesta muualla == *Kiuaskallion urheilukeskus Luokka:Jalasjärvi Luokka:Kurikan rakennukset ja rakennelmat Luokka:Suomen talviurheilukeskukset
I Don’t Wanna Leave

I Don't Wanna Leave on Lidia Kopanian kappale, joka oli Puolan edustuskappale Euroviisuissa 2009. Kappale kilpaili toisessa semifinaalissa 14. toukokuuta 2009, mutta ei selviytynyt finaaliin. == Kappaleet == # I Don’t Wanna Leave Luokka:Vuoden 2009 kappaleet Luokka:Puolalaiset musiikkikappaleet Luokka:Popkappaleet
Beaglen matka

Beaglen matka () on yleisimmin annettu nimitys Charles Darwinin vuonna 1839 julkaisemasta klassisesta teoksesta, joka alkuaan ilmestyi HMS Beaglen kapteenin Robert FitzRoyn toimittaman neliosaisen matkakertomuksen Narrative of the Surveying Voyages of His Majesty's Ships Adventure and Beagle kolmantena osana nimellä Journal and remarks, 1832–1835. Kirja on sekä matkakertomus Beaglen toiselta, viisivuotiselta purjehdukselta, jolle Darwin osallistui, että Darwinin tutkimuspäiväkirja, joka kattaa sekä biologian, geologian että antropologian alat. Kirjan osoittauduttua myyntimenestykseksi kustantaja julkaisi sen pian uudelleen nimellä Journal of Researches into the Geology and Natural History of the various countries visited by H.M.S. Beagle. Myöhemmin teoksesta toimitettiin useita erilaisia laitoksia eri nimillä. Kirja suomennettiin 2008. == Kirjallisuus == * == Aiheesta muualla == *Beaglen matka Gutenberg-projektissa Luokka:Charles Darwin Luokka:Kirjat biologiasta Luokka:Geologia Luokka:Kirjat antropologiasta Luokka:Päiväkirjat
HC Bílí Tygři Liberec

Bílí Tygři Liberec on tšekkiläinen jääkiekkojoukkue, joka pelaa Tšekin pääsarjassa Tipsport Extraligassa. ==Pelaajat== Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Daniel Král L 2025 Havlíčkův Brod, Tšekki 60 Petr Kváča L 2027 Brandýs nad Labem, Tšekki Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Michael Krutil R 2026+1 Praha, Tšekki 6 David Aubrecht L 2026+1 Frýdlant, Tšekki 17 Lukáš Derner L 2025 Liberec, Tšekkoslovakia 22 Jakub Šedivý L 2025+1 Písek, Tšekki 23 T.J. Melancon R 2025 Oshawa, Ontario, Kanada 29 Michal Ivan L 2027 Žiar nad Hronom, Slovakia 39 Rayen Petrovický L 2026 Bellinzona, Sveitsi 44 Radim Šimek (A) L 2027 Mladá Boleslav, Tšekkoslovakia 49 Vojtěch Budík L 2025+1 Pardubice, Tšekki 59 Petr Kolmann L 2025 Liberec, Tšekkoslovakia 79 Tomáš Galvas L 2027 Zlín, Tšekki 94 Layton Ahac L 2025 North Vancouver, Brittiläinen Kolumbia, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Martin Ryšavý L VLH 2026 Přerov, Tšekki 13 Jaromír Pérez L LH 2026+1 Barcelona, Espanja 14 Adam Musil R KH / VLH 2027 Delta, Brittiläinen Kolumbia, Kanada 15 David Rozsíval L H Juniori Liberec, Tšekki 16 Róbert Lantoši R OLH / KH 2025 Prievidza, Slovakia 19 Oscar Flynn L OLH 2025 Burnley, Englanti 20 Radim Handl R H Juniori Ostrava, Tšekki 41 Tomáš Filippi (C) L KH 2027 Rychnov nad Kněžnou, Tšekkoslovakia 53 Jaroslav Vlach L VLH 2026 Čáslav, Tšekkoslovakia 59 Jasper Weatherby L KH / VLH Laina Portland, Oregon, Yhdysvallat 67 Kelly Klima R OLH 2025 Tampa, Florida, Yhdysvallat 69 Marek Zachar L LH 2026 Liberec, Tšekki 77 Martin Faško-Rudáš R LH 2026+1 Banská Bystrica, Slovakia 81 Filip Jansa L VLH 2026+1 Praha, Tšekki 83 Servác Petrovský L KH 2025 Veľký Šariš, Slovakia 88 Michal Bulíř (A) L KH / VLH 2025 Liberec, Tšekkoslovakia 92 Daniel Pekař L VLH Juniori === Valmennus & Joukkueenjohto=== * Päävalmentaja: Filip Pešán * Apuvalmentaja: Jiří Kudrna * Maalivahtivalmentaja: Martin Láska * Videovalmentaja: Aleš Vladyka * Fysiikkavalmentaja: Aleš Pařez * Kehitysvalmentaja & Pelaajakehitysjohtaja: Petr Jelínek * Taitovalmentaja & Pelaajakehitysjohtaja: Jiří Bermann * Huoltopäällikkö: Jiří Jaroš * Huoltopäällikkö: Jan Plodek * Huoltopäällikkö: Aleš Vala * Puheenjohtaja: Petr Syrovatko * Varapuheenjohtaja: Lukáš Prinda * Varapuheenjohtaja: Petr Syrovatko Jr. * Toimitusjohtaja: Ctibor Jech * Apulaistoimitusjohtaja: Katerina Hruskova * Joukkueenjohtaja: Tomáš Krupka Lähde: EliteProspectshttps://www.eliteprospects.com/team/700/bili-tygri- liberec Viitattu 3.11.2021. == Lähteet == ==Aiheesta muualla== * Kotisivut Luokka:Liberecin urheilu Luokka:Tšekkiläiset jääkiekkoseurat Luokka:Vuonna 1934 perustetut urheiluseurat
HC Škoda Plzeň

HC Škoda Plzeň on jääkiekkojoukkue Plzeňistä, Tšekistä, joka pelaa maansa pääsarjassa Tipsport Extraligassa. Joukkueen kotiareena on LOGSPEED CZ Aréna Plzeňissä. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Nick Malík L 2026 Raleigh, Pohjois-Carolina, Yhdysvallat 32 Dávid Hrenák L 2025 Považská Bystrica, Slovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Jan Skok L Juniori Písek, Tšekki 8 Daniel Malák L 2027 Plzeň, Tšekki 13 Igor Merežko R 2027 Harkova, Ukraina 20 Petr Zámorský R 2026 Zlín, Tšekkoslovakia 41 Radim Šalda L 2026+1 Pardubice, Tšekki 51 Lukáš Pulpán L Laina Plzeň, Tšekkoslovakia 65 David Kvasnička L 2025 Rokycany, Tšekki 75 Jan Piskáček L 2025+1 Kladno, Tšekkoslovakia 94 Kristiāns Rubīns (A) L 2027 Jūrmala, Latvia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 7 Markus Nenonen L LH 2025 Jämsänkoski, Suomi 12 Christophe Lalancette R KH 2026 Roberval, Québec, Kanada 17 Ondřej Rohlik L KH / VLH Laina Chrudim, Tšekki 22 Adam Měchura L KH / VLH 2026+1 Písek, Tšekki 23 Jakub Klepiš R KH / OLH 2025 Praha, Tšekkoslovakia 26 Tomáš Urban L KH / VLH Laina Praha, Tšekki 30 Jakub Lev (C) R H 2026 Plzeň, Tšekkoslovakia 34 Jakub Šiler L H 2026 49 Dominik Simon L H 2025+1 Praha, Tšekki 76 Marek Soukup L H 2025 Plzeň, Tšekki 81 Ondřej Matýs L VLH 2025 Pardubice, Tšekki 84 Jan Schleiss (A) R LH 2028 Plzeň, Tšekki 86 Tomáš Mertl L KH 2025 České Budějovice, Tšekkoslovakia 89 Adrián Holešinský L OLH / KH 2028 Čadca, Slovakia 92 Turner Elson L KH / VLH 2025 New Westminster, Brittiläinen Kolumbia, Kanada 95 Miroslav Indrák L LH 2025 Písek, Tšekki === Valmennus & Joukkueenjohto=== * Päävalmentaja: Josef Jandač * Apuvalmentaja: Václav Pletka * Apuvalmentaja: Jiří Veber * Maalivahtivalmentaja: Rudolf Pejchar * Videovalmentaja: Vojtěch Tulačka * Fysiikkavalmentaja: Jan Snopek * Taitovalmentaja: Michal Dvořák * Huoltopäällikkö: Petr Šulan * Huoltopäällikkö: Jakub Vais * Omistaja & Toimitusjohtaja: Martin Straka * Joukkueenjohtaja: Václav Kalina Lähde: EliteProspectshttps://www.eliteprospects.com/team/637/hc-plzen Viitattu 4.10.2021. == Lähteet == == Aiheesta muualla == * HC Škoda Plzeňin kotisivut Luokka:Tšekkiläiset jääkiekkoseurat Luokka:Vuonna 1929 perustetut urheiluseurat Luokka:Plzeň
Oliverio Mario de Oliveira Pinto

Oliverio Mario de Oliveira Pinto (s. 1896) oli brasilialainen lintutieteilijä. Pinto kirjoitti teoksen Ornitologia Brasiliense. Catalogo descritivo e ilustrado das Aves do Brasil. Primeiro volume. Parte introdutoria e Familias Rheidae a Cuculidae., Sao Paulo: Departamento de Zoologia da Secretaria da Agricultura (1964).Bristow & Garland Hän julkaisi myös luettelon Museu Paulistan lintukokoelmasta Catalogo das aves do Brasil e lista dos exemplares que as representam no Museu Paulista (1938–1944).National Library of Australia Pinto nimesi linnuista joitakin uusia alalajeja, kuten pikkuhaukkakehrääjän alalajin saturatus yhdessä Camargon kanssa vuonna 1957.ITIS == Lähteet == Luokka:Brasilialaiset ornitologit Luokka:Vuonna 1896 syntyneet Luokka:Kuolinvuosi puuttuu
HC Litvínov

HC Litvínov on tšekkiläinen jääkiekkojoukkue Litvínovista. Joukkue pelaa kotiottelunsa Ivan Hlinka Stadionilla. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 30 Adam Kubík 2025 34 Šimon Zajíček L 2027 Frýdlant, Tšekki 42 Matěj Tomek L 2026 Bratislava, Slovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Adam Polášek L 2025 Ostrava, Tšekkoslovakia 7 Kristaps Zile L 2025 Riika, Latvia 13 František Gajdoš L 2026 Bardejov, Slovakia 21 Ondřej Baláž L 2025 Kadaň, Tšekki 27 Kevin Czuczman L 2026 Port Elgin, Ontario, Kanada 36 Vit Beran L 2025+2 Litoměřice, Tšekki 44 Jared McIsaac L 2025 Truro, Nova Scotia, Kanada 63 Marek Baránek L 2025 Ústí nad Labem, Tšekki 82 Martin Haš R 2025+1 Praha, Tšekki 90 Denis Zeman R 2025 Chomutov, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 6 Lukáš Vopelka R H 2025 České Budějovice, Tšekki 8 Maxim Čajkovič R OLH 2025+1 Bratislava, Slovakia 10 Petr Koblasa R OLH 2025 Soběslav, Tšekki 12 Paweł Zygmunt R OLH 2025 Krynica Zdroj, Puola 20 Jan Šprynar R OLH 2025+1 Žatec, Tšekki 23 Dominik Čech L OLH / KH Juniori 25 David Kaše (A) L LH 2027 Kadaň, Tšekki 41 Matěj Pekař L KH / VLH 2025 Turnov, Tšekki 43 Filip Sandberg R OLH / KH 2025 Järfälla, Ruotsi 61 Joni Ikonen R KH 2025 Espoo, Suomi 62 Michal Gut L KH 2025 Kadaň, Tšekki 64 Ondřej Jurčík L LH 2025 Teplice, Tšekkoslovakia 73 Ondřej Kaše (A) R OLH 2027 Kadaň, Tšekki 74 Matěj Maštalířský L LH 2026 Domažlice, Tšekki 75 Martin Havelka L LH 2025 Most, Tšekki 77 Nicolas Hlava R LH 2025 Chomutov, Tšekki 87 Josef Jícha L KH / VLH 2025 Ústí nad Labem, Tšekki 91 Matúš Sukeľ (C) L KH 2027 Liptovský Mikuláš, Slovakia ===Valmennus & Joukkueenjohto=== * Päävalmentaja: Karel Mlejnek * Apuvalmentaja: David Kočí * Apuvalmentaja: Robert Reichel * Maalivahtivalmentaja: Zdeněk Orct * Videovalmentaja: Viktor Lukeš * Fysiikkavalmentaja: Petr Švehla * Huoltopäällikkö: Zdeněk Klimpl * Huoltopäällikkö: Roman Lauko * Huoltopäällikkö: Vlastimil Pospíšil * Toimitusjohtaja: Pavel Hynek * Jääkiekkotoimminnanjohtaja: Miroslav Pešl * Urheilutoimenjohtaja: Tomáš Vrábel * Joukkueenjohtaja: Radko Goga Lähde: EliteProspectshttps://www.eliteprospects.com/team/155/hc-litvinov Viitattu 5.10.2021. Huomioitavia entisiä NHL-pelaajia: * Jan Čaloun * Ivan Hlinka * Petr Klíma * Robert Lang * Robert Reichel * Martin Ručínský * Jiří Šlégr * Petr Svoboda == Lähteet == == Aiheesta muualla == * HC Litvínovin kotisivut Luokka:Tšekkiläiset jääkiekkoseurat Luokka:Vuonna 1945 perustetut urheiluseurat Luokka:Ústín lääni
Carson McCullers

Carson McCullers (19. helmikuuta 1917 – 29. syyskuuta 1967), o.s. Lula Carson Smith, oli yhdysvaltalainen kirjailija. Hänen tunnetuimmat teoksensa ovat Yksinäinen sydän (The Heart Is A Lonely Hunter, 1940) ja Heijastuksia kultaisessa silmässä (Reflections in a Golden Eye). Näistä molemmista on tehty elokuva, jälkimmäisen pääosissa ovat Marlon Brando ja Elizabeth Taylor.Elonet McCullers oli kotoisin Columbusista, Georgian osavaltiosta, mutta muutti New Yorkiin jo 17-vuotiaana, ja alkoi opiskella luovaa kirjoittamista. Toisen maailmansodan jälkeen hän oleskeli paljon Pariisissa. Hän oli sairaalloinen ja reuman rampauttama 30 vuoden iästä lähtien, ja kuoli aivoverenvuotoon viisikymmenvuotiaana.Timeline The Carson McCullers Project Yksinäisen sydämen keskeinen henkilö on kuuromykkä John Singer, ja kirja kertoo hänen vuorovaikutuksestaan etelävaltiolaisen pikkukaupungin muiden syrjäytyneiden kanssa.The Heart Is A Lonely Hunter Barnes and Noble Heijastuksia kultaisessa silmässä sijoittuu pienelle varuskuntapaikkakunnalle, ja kertoo biseksuaalista kapteenista, joka joutuu keskelle monimutkaista kolmiodraamaa.Reflections in a Golden Eye, Barnes and Noble == Suomennettuja teoksia == *Yksinäinen sydän (The Heart Is A Lonely Hunter, 1940). Suomentanut O. O. Aaltonen. Helsinki: Otava, 1950. *Heijastuksia kultaisessa silmässä (Reflections in a Golden Eye, 1941). Suomentanut Kalevi Lappalainen. Hämeenlinna: Karisto, 1967. *Surullisen kahvilan balladi. (The Ballad of the Sad Café, 1951). Pienoisromaani. Suomentanut Martti Qvist. Hämeenlinna: Karisto, 1961. *Kello käy tyhjää (Clock without Hands, 1961). Suomentanut Kirsti Jaantila. Helsinki: Otava, 1964. == Lähteet == == Aiheesta muualla == * * The Carson McCullers Project Luokka:Yhdysvaltalaiset kirjailijat Luokka:Vuonna 1917 syntyneet Luokka:Vuonna 1967 kuolleet
Valerian

Valerian voi tarkoittaa seuraavia asioita * Valerian ja Laureline -sarjakuvan sankari * Valerian Kuibyšev, poliitikko * Valerian Sauveplane, kivääriampuja * Valeriana eli virmajuuret, virmajuurikasvien kasvisuku * Valerianus, Rooman keisari * Valerianus II, Rooman keisari
Valerianus II

Publius Licinius Cornelius Egnatius Valerianus, usein Valerianus II tai Valerianus Iunior (k. alkuvuonna 258) oli Rooman keisari Gallienuksen ja hänen vaimonsa Cornelia Saloninan vanhin poika. Hänen isänsä nimitti Valerianus II:n seuraajakseen (caesar) Viminaciumissa vuonna 256 tai 257. Tämän jälkeen Gallienus, hänen isänsä ja kanssahallitsijansa Valerianus, ja Valerianus II taistelivat yhdessä frankkeja vastaan Galliassa ja Germaniassa. Afrodisiaksesta löydetyssä piirtokirjoituksessa kerrotaan, että kaikki kolme olivat vuonna 257 Colonia Agrippinassa. Vuoteen 258 mennessä frankit oli kukistettu ja Valerianus palasi takaisin itään, jättäen Valerianus II:n Illyriaan. Samoihin aikoihin provinssin joukkojen komentaja, Ingenuus julistautui kuitenkin keisariksi ja kapinoi Gallienusta ja Valerianusta vastaan. Ilmeisesti Valerianus II kuoli kapinan aikana. Toinen vaihtoehto on ennen kapinaa. Gallienus antoi julistaa Valerianuksen jumalaksi (Divus Valerianus Caesar), mutta myöhemmin hänen perintönsä kuitenkin kirottiin (Damnatio memoriae). == Lähteet == * * * Luokka:Antiikin roomalaiset
Amblin’

Amblin’ on vuonna 1968 valmistunut 26 minuutin pituinen lyhytelokuva. Elokuva on Steven Spielbergin ensimmäinen elokuva, ja se on kuvattu 35 mm kinofilmille. == Aiheesta muualla == * Luokka:Steven Spielbergin ohjaamat elokuvat Luokka:Vuoden 1968 yhdysvaltalaiset elokuvat Luokka:Yhdysvaltalaiset lyhytelokuvat
Andy Goram

Andrew Lewis Goram (13. huhtikuuta 1964 Bury, Lancashire, Englanti – 2. heinäkuuta 2022) oli skotlantilainen jalkapalloilija, joka pelasi maalivahtina. Uransa Goram aloitti Oldham Athleticissa ja Hibernianissa, mutta parhaiten hänet muistetaan Rangersista 1990-luvulla. Vuonna 2001 Rangersin kannattajat äänestivät hänen joukkueen kautta aikojen parhaaksi maalivahdiksi. Rangersin aikojen jälkeen hän pelasi muissa seuroissa, tunnetuimpana Motherwell, josta hän oli lainassa Manchester Unitediin. Goram harrasti myös krikettiä pelaten neljä ottelua Skotlannin maajoukkueessakin. Goram pelasi myös krikettiä ja edusti Skotlantia lajin maajoukkuetasolla. Toukokuussa 2022 Goramin uutisoitiin sairastavan terminaalivaiheessa olevaa ruokatorven syöpää, johon hän menehtyi.https://www.dailymail.co.uk/sport/football/article-10975755/Rangers- announce-club-legend-Andy-Goram-died-following-short-battle- cancer.html|viitattu=3.7.2022 ==Lähteet== Luokka:Skotlantilaiset jalkapallomaalivahdit Luokka:Brittiläiset kriketinpelaajat Luokka:Vuonna 1964 syntyneet Luokka:Vuonna 2022 kuolleet
Holger Salin (jalkapalloilija)

Holger Vilhelm Salin (18. syyskuuta 1911 Helsinki – 27. lokakuuta 1943) oli suomalainen jalkapalloilija, joka pelaajauran viimeiseksi kaudeksi jäi kauden 1943–1944 alku. Pelipaikaltaan hän oli välihyökkääjä. Salin pelasi koko uransa HIFK:ssa. Hän oli yksi seuran kantavista voimista, kun HIFK voitti neljä mestaruutta vuosina 1930, 1931, 1933 ja 1937. Salin oli mestaruussarjan paras maalintekijä kausilla 1930 ja 1931. Suomen jalkapallomaajoukkueessa Salin pelasi 22 maaottelua, joissa hän teki 4 maalia. == Lähteet == * ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1911 syntyneet Luokka:Vuonna 1943 kuolleet
Heteractis aurora

Heteractis aurora on merivuokko, joka tunnetaan symbioosista vuokkokalojen ja eräiden pienten rapujen kanssa. Se kasvaa halkaisijaltaan 30 cm leveäksi. Sen tentakkelit ovat 5–6 cm pitkiä, ja niissä on tasavälein pullistumia, niin että ne näyttävät helminauhanpätkiltä. Vuokko on väriltään vihertävä, harmaa tai ruskehtava, ja sen keskuslevyssä on vaaleampia, säteittäisiä juovia.Beaded sea anemone World Database of Marine Species Heteractis aurora elää luonnossa indopasifisella merialueella. == Lähteet == Luokka:Merivuokot
Pohjannurmikka

Pohjannurmikka (Poa alpigena, syn. Poa pratensis subsp. alpigena) on monivuotinen heinäkasvi. Se kuuluu nurmikoiden (Poa) sukuun ja on niittynurmikan (Poa pratensis) alalaji tai niittynurmikkalajiryhmän laji. Kasvi risteytyy joskus tunturinurmikan (Poa alpina) kanssa. == Ulkonäkö ja koko == Pohjannurmikka on yksittäisversoinen, ja sen lehdet ovat kapeat. Kasvin lehdet ovat tupelliset, vuorottain ja paljon vartta lyhyemmät. Lehdissä ei ole lehtiruotia, ja lehtituppi on avoin. Pohjannurmikan lehtilapa on kouruinen tai litteä, keulakärkinen, tasasoukka sekä 2–4 millimetriä leveä. Kasvi kasvaa 30–90 senttimetriä korkeaksi. Pohjannurmikan varsi on liereänmuotoinen. Kasvin korsi on sileä, pysty ja ontto. Kasvin maarönsyt ovat yleensä lyhyitä. Kasvi on tuulipölytteinen. Pohjannurmikka kasvattaa 6–8 senttimetriä pitkän, kartiomaisen ja kapean röyhyn. Yleensä tämän röyhyn alimmaisessa nivelessä on kolmesta viiteen haaraa. Tähkylöillä on pituutta 3–6 millimetriä. Tähkylöille on harvinaista, että ne ovat itusilmuisia. Pohjannurmikan ulkohelve on vihneetön ja teräväselkäinen. Kaleet ovat teräväselkäisiä ja kolmisuonisia. Pohjannurmikka kukkii keskikesäisin. Kasvin hedelmä on jyvä. == Levinneisyys == Pohjannurmikkaa tavataan Suomessa yleisenä Kainuusta ja Oulun seudulta maan pohjoisosiin saakka. Eteläisessä Suomessa pohjannurmikka on suurimmaksi osaksi harvinainen. == Elinympäristö == Pohjannurmikka kasvaa pientareilla, pihoissa, teiden varsilla, lähteiköissä, vesistöjen rannoilla, letoilla, suoviljelyksillä sekä joenvarsien niityillä. == Lähteet == == Aiheesta muualla == * Global Biodiversity Information Facility (GBIF): Poa alpigena * Integrated Taxonomic Information System (ITIS): Poa pratensis ssp. alpigena Luokka:Nurmikat
Pohjanpalpakko

Pohjanpalpakko (Sparganium hyperboreum) on pohjoisen rannoilla kasvava monivuotinen, ruohovartinen kasvi. == Ulkonäkö ja koko == Pohjanpalpakko kasvaa 10–40 cm korkeaksi. Sen lehdet ovat 2–4 mm leveitä, ja melko litteitä. Se kukkii keskikesällä vaaleankeltaisin pallomaisin yksineuvoisin kukkasykeröin, jotka asettuvat haarattomaan varteen kuin harvaksi helminauhaksi, hedesykeröt ylemmäksi, emisykeröt alemmaksi.Pinkka == Levinneisyys == Pohjanpalpakkoa tavataan Suomen, Ruotsin ja Norjan Lapissa sekä paikoin Keski-Suomessa ja samoilla leveysasteilla Siperian puolella.Den virtuella floran == Lähteet == Luokka:Palpakot
Robert FitzRoy

Vara-amiraali Robert FitzRoy (5. heinäkuuta 1805 – 30. huhtikuuta 1865) oli englantilainen sotilas ja poliitikko. Hän on ehkä tunnetumpi jälkipolville HMS Beaglen kapteenina matkalla, johon osallistui myös Charles Darwin ja jonka aikana Darwin alkoi kehitellä evoluutioteoriaansa. FitzRoy aloitti merisotakoulun 12-vuotiaana. Hänestä tuli luutnantti 19-vuotiaana vuonna 1824, ja hänet lähetettiin Etelä-Amerikkaan. Siellä hänet ylennettiin laivan kapteeniksi ja määrättiin saattamaan päätökseen edeltäjänsä aloittama merialueiden kartoitustyö Tulimaan ja Patagonian lähivesillä. FitzRoy toimi myös Durhamista torypuolueesta valittuna parlamenttiedustajana vuosina 1841–1843 ja Uuden-Seelannin toisena kuvernöörinä vuosina 1843–1845. FitzRoy hyväksyttiin Royal Societyn jäseneksi 1851. Hän sai vastuulleen merisäähavaintojen keruun ja analysoinnin, Hän kehitti käsitteen synoptinen säähavaintokartta, ja julkaisi Britannian ensimmäiset sääkartat. Hän pyrki kehittämään helppokäyttöistä barometriä ja keksi siinä yhteydessä säätilan ennustamiseen tarkoitetun myrskylasin. Hän osallistui vuonna 1860 Oxfordin evoluutioväittelyyn, jossa hän vaati yleisöä uskomaan ennemmin Jumalaan kuin ihmiseen. Hänen sanotaan tunteneen häpeää osuudestaan evoluutioteorian kehittämisessä. Hän kärsi masennuksesta ja teki itsemurhan vuonna 1865. == Lähteet == == Aiheesta muualla == * Admiral Robert FitzRoy (1805–1865) Weather Online Luokka:Charles Darwin Luokka:Evoluutioteorian historia Luokka:Brittiläiset meteorologit Luokka:Brittiläiset poliitikot Luokka:Brittiläiset amiraalit Luokka:Uuden-Seelannin kenraalikuvernöörit Luokka:Itsemurhan tehneet Luokka:Vuonna 1805 syntyneet Luokka:Vuonna 1865 kuolleet
Jean Makoun

Jean II Makoun (s. 19. toukokuuta 1983 Yaoundé, Kamerun) on kamerunilainen jalkapalloilija. Hän edustaa englantilaista Aston Villaa. Hän viihtyy parhaiten keskikentän pohjalla puolustavassa roolissa. Hänen parhaat ominaisuutensa ovat voima, kestävyys ja pelinlukutaito. == Ura == Makoun aloitti jalkapallon jo nuorena kotimaassaan. Ensimmäinen ammattilaissopimus syntyi kuitenkin vasta Ranskassa, jossa Lille onnistui värväämään nuorukaisen. Lillessä Makoun vakiinnutti pian asemansa yhtenä, aina Mestarien liigaan asti selvinneen joukkueen, avainpelaajana. Jean Makounin hyvät otteet Lillessä herättivät paljon huomiota ympäri Eurooppaa. Makoun valitsi monien tarjokkaiden joukosta Ranskan mestari Olympique Lyonnais. == Maajoukkue == Makoun oli mukana Kamerunin joukkueessa Afrikan-mestaruuskilpailussa 2004. Joukkue voitti alkulohkonsa, mutta tippui heti seuraavalla kierroksella. Jean Makoun osallistui myös kaksiin seuraaviin mestaruuskilpailuihin. Luokka:Kamerunilaiset jalkapalloilijat Luokka:Vuonna 1983 syntyneet Luokka:Elävät henkilöt
Zoological Society of London

Zoological Society of London (ZSL) on vuonna 1826 perustettu englantilainen akateemikkojen eläintieteellinen seura. Seuran perustajajäseniin kuuluivat muun muassa Robert Peel, Nicholas Aylward Vigors, Humphry Davy ja Thomas Stamford Raffles. Heidän tavoitteenaan oli luoda järjestö, joka huolehtisi "Luonnonhistorian tieteen kaikkien muotojen kultivaatiosta, ja erityisesti Ison-Britannian ja Irlannin luonnonhistorian kultivaatiosta". Vuonna 1828 järjestö avasi jäsenilleen tarkoitetun puistoalueen, jossa voitiin tutkia eläimiä. Puistosta kehittyi Lontoon eläintarha. Nykyään järjestö on kansainvälinen tieteellinen järjestö, jonka päätehtävä on eläinten ja näiden elinalueiden konservointi. Järjestön päättävä elin on 15-jäseninen neuvosto. ==Lähteet== ==Aiheesta muualla== * Zoological Society of Londonin verkkosivut Luokka:Brittiläiset järjestöt Luokka:Tiedejärjestöt Luokka:Yhdistyneen kuningaskunnan tiede ja tekniikka
Zoology of the Voyage of H.M.S. Beagle

The Zoology of the Voyage of H.M.S. Beagle Under the Command of Captain Fitzroy, R.N., during the Years 1832 to 1836, lyhyemmin Zoology of the Voyage of H.M.S. Beagle, on viisiosainen kirja, joka julkaistiin yhdeksässätoista sitomattomassa osassa helmikuun 1838 ja lokakuun 1843 välillä, tosin pienellä lisämaksulla kirjan sai ostettua viidessä sidotussa niteessä. Sen kirjoitti useampi kirjailija, ja editoinnista sekä valvonnasta huolehti Charles Darwin. Darwin myös lisäsi kirjaan huomioita ja alaviitteitä sekä myös kirjoitti pari lukua kuten 1. osan esipuheen. == Lähteet == Luokka:Charles Darwin Luokka:Kirjat biologiasta Luokka:1800-luvun kirjat
Royal Entomological Society of London

Royal Entomological Society of London, aiemmin Entomological Society of London on englantilainen hyönteistutkijoiden yhdistys. Järjestö perustettiin vuonna 1833. Charles Darwin osallistui aktiivisesti järjestön kokouksiin palattuaan Beagle-matkaltaan. Järjestö haluttiin perustaa, koska haluttiin entomologiaa edistävä järjestö. ==Lähteet== Luokka:Brittiläiset järjestöt Luokka:Tiedejärjestöt Luokka:St Albans Luokka:Yhdistyneen kuningaskunnan tiede ja tekniikka
Glen Roy

Glen Roy () on Skotlannin ylämaalla sijaitseva luonnonsuojelualue. Se on ehkä tunnetumpi eräästä alueelta löytyvästä geologisesta arvoituksesta. Alueella on kolme luonnonmuodostelmaa, jotka muistuttavat ihmisen tekemiä teitä. Ilmiötä kutsutaan Parallel Roadsiksi. Tosiasiassa kyse on säilyneistä jään eristämistä vanhoista rannikoista lyhyeltä lämpimältä ajalta ennen viimeisintä jääkautta. Alueen rakenteiden tutkiminen oli tärkeä osa jääkausiteorian kehittämistä 1800-luvulla. Ilmiö on kiinnostanut lukuisia tutkijoita, kuten esimerkiksi Charles Darwinia. == Lähteet == == Aiheesta muualla == * Glenroy Luokka:Ylämaa (hallintoalue) Luokka:Yhdistyneen kuningaskunnan luonnonsuojelualueet
Maer Hall

Maer Hall on Staffordshiressa, Englannissa sijaitseva kartanorakennus. Lähellä sijaitseva ruukuntekoalue Stoke-on-Trentissä houkutteli Josiah Wedgwood II:n, Charles Darwinin sedän, hankkimaan kyseisen talon. Paikalla on ollut kartano vuodesta 1282, mutta nykyinen talo on noin vuodelta 1680. == Lähteet == Luokka:Englannin kartanot Luokka:Grade II -luokan rakennukset Englannissa Luokka:Staffordshiren rakennukset ja rakennelmat
Emma Darwin

Emma Darwin (o.s. Wedgwood, 2. toukokuuta 1808 – 7. lokakuuta 1896) oli Charles Darwinin serkku ja vaimo. He saivat yhdessä kymmenen lasta. Hän syntyi perheen kartanossa Maer Hallissa varakkaaseen sukuun. Hänen isoisänsä isän puolelta oli posliinitehtailija Josiah Wedgwood. Lapsena hän asui jonkin aikaa Pariisissa, jossa Frédéric Chopin opetti hänelle pianonsoittoa. Emma perheineen auttoi Charles Darwinia saamaan isänsä luvan matkustaa HMS Beaglella. Kun Charles palasi matkaltaan hän kosi Emmaa, ja 11. marraskuuta 1838 pari kihlautui. Häitä vietettiin 29. tammikuuta 1839. Emma Darwin auttoi miestään tämän lukuisten sairastelujen aikana, mikä omalta osaltaan auttoi Charlesia tämän tieteellisissä saavutuksissa. Emma soitti usein miehelleen pianoa, ja Charles Darwin käsitteleekin Ihmisen polveutuminen ja sukupuolivalinta -teoksessa monen sivun verran musikaalisen lahjakkuuden kehittymistä seksuaalivalinnan kautta. Suurin kiistanaihe Charlesin ja Emman avioliitossa oli ristiriita Emman syvän uskonnollisuuden ja Charlesin agnostisuuden välillä. == Lähteet == == Aiheesta muualla == * Emma Darwinin päiväkirjat Luokka:Charles Darwin Luokka:Kuuluisien henkilöiden puolisot Luokka:Vuonna 1808 syntyneet Luokka:Vuonna 1896 kuolleet
Joseph Dalton Hooker

Joseph Dalton Hooker (30. kesäkuuta 1817 – 10. joulukuuta 1911) oli englantilainen kasvitieteilijä ja tutkimusmatkailija. Hän teki tutkimusmatkoja muun muassa Tasmaniassa, Aasiassa, Afrikassa ja Etelämantereella. Seitsemän vuoden ikäisenä hän alkoi osallistua isänsä William Jackson Hookerin pitämiin kasvitieteen luentoihin Glasgow'n yliopistossa. Hän sai lääketieteen maisterin tutkinnon vuonna 1839. Hän osallistui Britannian geologiseen tutkimiseen vuonna 1846. Vuosina 1847–1850 hän tutki Himalajaa. Hän oli Charles Darwinin ystävä ja kannattaja, ja osallistui Oxfordin evoluutioväittelyyn 1860. Kasvitieteessä Hookerista käytetään tieteellisen nimen perässä käytetään auktorilyhennettä Hook.f.. == Lähteet == == Aiheesta muualla == Luokka:Brittiläiset kasvitieteilijät Luokka:Brittiläiset tutkimusmatkailijat Luokka:Copley-mitalin saajat Luokka:Vuonna 1817 syntyneet Luokka:Vuonna 1911 kuolleet
Fort Rouge (linnoitus)

Fort Rouge oli linnoitus Kanadassa, Assiniboinejoen rannalla lähellä nykyistä Winnipegin kaupunkia. Linnoituksen tarkka paikka ei ole tiedossa. Nimi () tarkoittaa punaista linnoitusta. Vuonna 1738 Sieur Louis Damours de Louvieres rakensi linnoituksen Pierre La Vérendryelle ja hänen pojilleen Louis- Josephille ja Francoislle. Hän jatkoi pian matkaansa kauemmaksi länteen Assiniboinejokea pitkin, jossa hän rakensi uuden Fort La Reinen linnoituksen. Linnoitus toimi lähinnä etappina matkoilla kauemmas länteen ja se hylättiin jo 1749. Ranskalaisten läntisten joukkojen komentaja Jacques Legardeur de Saint- Pierre vietti alueella 1752-1753 talven ja tiettävästi uudelleenrakensi linnoituksen samalle paikalle. Tutkimusten mukaan linnoitus olisi sijainnut joen pohjoisrannalla. Tieto on tosin kiistanalainen, sillä toisten tutkimusten mukaan linnoitus olisi sijainnut etelärannalla. North West Company rakensi vuonna 1807 Fort Gibraltarin linnoituksen Redjoen ja Assiniboinejoen yhtymäkohtaan. Winnipegin kaupunginosa Fort Rouge on saanut nimensä linnoituksen mukaan. Luokka:Winnipeg Luokka:Manitoban historia Luokka:Kanadan linnoitukset
Fort Rouge

Fort Rouge tarkoittaa seuraavia: * Fort Rouge (linnoitus), Linnoitus Assiniboinejoen rannalla lähellä nykyistä Winnipegin kaupunkia. * Fort Rouge (Winnipeg), Winnipegin kaupunginosa. * Agran linnoitus, Agrassa, Intiassa sijaitseva linnoitus ja mogulien aikainen asuin- ja hallintorakennus.
Carbonia-Iglesiasin maakunta

Carbonia-Iglesiasin maakunta (, ) oli yksi Italian maakunnista vuoden 2016 loppuun asti. Vuoden 2017 alusta alkaen maakunnasta tuli osa Etelä-Sardinian maakuntaa. Maakunta sijaitsi Sardinian saaren lounaisosassa. Sen pinta-ala oli 1 495 km², ja asukkaita oli vuoden 2015 lopussa vajaat 130 000. Maakunta muodostui 23 kunnasta, hallintokeskuksia olivat Carbonia ja Iglesias. Maakuntaan kuuluivat myös Sant’Antiocon ja San Pietron saaret. Alueen väkiluvultaan suurimmat kunnat olivat (31.12.2015): Kunta Asukasluku Carbonia 29 007 Iglesias 27 332 Sant’Antioco 11 389 == Lähteet == Luokka:Italian entiset maakunnat Luokka:Sardinian historia
Medio Campidanon maakunta

Medio Campidanon maakunta (, ) oli yksi Italian maakunnista. Se sijaitsi Sardinian saaren länsiosassa. Medio Campidanon maakunnan pinta-ala oli 1 516 km²www.citypopulation.de , ja asukkaita oli 100 000. Maakunta muodostui 28 kunnasta, ja sen hallintokeskuksia olivat Sanluri ja Villacidro. Helmikuussa 2016 maakunnasta tuli osa Etelä-Sardinian maakuntaa. Alueen väkiluvultaan suurimmat kunnat olivat: Kunta Asukasluku Villacidro 14 245 Guspini 12 100 Serramanna 9 233 San Gavino Monreale 8 798 Sanluri 8 543 Gonnosfanadiga 6 693 Arbus 6 465 == Lähteet == Luokka:Italian entiset maakunnat Luokka:Sardinian historia
Head

Head N.V. on urheiluvälineitä ja -vaatteita valmistava yritys, joka tunnetaan pääasiassa laskettelusuksista ja tennismailoista. Yritys perustettiin vuonna 1950 Baltimoressa Yhdysvalloissa, mutta nykyään yrityksen pääkonttori on Itävallassa. == Aiheesta muualla == * Yrityksen kotisivu Luokka:Urheiluvälinevalmistajat Luokka:Tekstiilivalmistajat Luokka:Vaatemerkit Luokka:Urheiluvälinemerkit Luokka:Alankomaalaiset yritykset
Alex Ross

Alex Ross (s. 1968) on yhdysvaltalainen musiikkikriitikko ja tietokirjailija. Hän on työskennellyt The New Yorker -lehden toimituksessa vuodesta 1996 ja julkaisi vuonna 2007 länsimaista 1900-luvun taidemusiikkia käsittelevän teoksen The Rest Is Noise: Listening to the Twentieth Century. Ross opiskeli St. Albansin yksityisessä lukiossa Washingtonissa ja valmistui Harvardin yliopistosta vuonna 1990. Hän on toiminut aikaisemmin muun muassa The New Republic -lehden toimituksessa ja The New Yorker -lehden avustajana. Rossin vuonna 2007 julkaistu esikoiskirja The Rest Is Noise: Listening to the Twentieth Century nousi New York Timesin bestseller-listalle ja sai monia palkintoja, muun muassa National Book Critics Circle -palkinnon, Guardian lehden esikoiskirjapalkinnon ja se oli vuoden 2008 Pulitzer-palkintofinalisti. Alex Ross on naimisissa ohjaaja-näyttelijä Jonathan Liseckin kanssa ja asuu New Yorkin Chelsean kaupunginosassa. == Teokset == * == Lähteet == == Aiheesta muualla == * Alex Rossin blogi Luokka:Yhdysvaltalaiset toimittajat Luokka:Yhdysvaltalaiset tietokirjailijat Luokka:Yhdysvaltalaiset bloginpitäjät Luokka:Vuonna 1968 syntyneet Luokka:Elävät henkilöt
Boris Berman

Boris Berman (, s. 3. huhtikuuta 1948 Moskova) on venäjänjuutalainen pianisti ja musiikkipedagogi. Berman opiskeli Moskovan konservatoriosa Lev Oborinin alasuudessa pianoa ja cembaloa. Vuonna 1973 Berman muutti Israeliin ja myöhemmin Yhdysvaltoihin. Berman on toiminut pianon opettajana Indianan, Bostonin ja Tel-Avivin yliopistoissa ja toimii tällä hetkellä Yalen yliopiston pianonsoiton laitoksen johtajana. Berman on levyttänyt Philips, Deutsche Grammophon ja Melodia -levymerkeille muun muassa Alexander Scriabinin ja Dmitri Šostakovitšin musiikkia. Berman tuoreimpiin levytyksiin kuuluvat kaksi Naxoksen julkaisemaa John Cagen preparoidulle pianolle säveltämien teosten levytystä, jotka valittiin BBC Music Magazinen Top Recording -kategoriaan sekä Šostakovitšin ja Alfred Schnittken pianokvintettojen levytys, joka oli Grammy- palkintoehdokkaana. Yale University Press julkaisi Bermanin teoksen Prokofiev's Piano Sonatas vuonna 2008. == Lähteet == Luokka:Venäläiset pianistit Luokka:Yhdysvaltalaiset pianistit Luokka:Musiikkipedagogit Luokka:Vuonna 1948 syntyneet Luokka:Elävät henkilöt
BOPE

Batalhão de Operações Policiais Especiais eli BOPE () on Brasilian Rio de Janeiron osavaltion sotilaspoliisin alainen pataljoonan vahvuinen erikoisyksikkö, jota komentaa tällä hetkellä everstiluutnantti Wilman René Gonçalves Alonso. BOPE on perustettu 19. tammikuuta 1978. BOPE taistelee pääosin faveloissa (brasilialainen slummi) toimivia huumejengejä vastaan. Vuonna 2007 ensi-iltansa saanut elokuva Tropa de Elite kertoo BOPE:n toiminnasta. == Aseet ja varustus == *FN P90 *FN FAL ja Para-FAL *Colt M16 *Colt M4A1 *AK-47 *Heckler & Koch G3 *Heckler & Koch PSG1 *M1 carbine *Benelli M3 pumppuhaulikko *Taurus PT92 *Taurus PT100 *Heckler & Koch MP5 ja MP5K Luokka:Erikoisjoukot Luokka:Rio de Janeiro
Pariisin arrondissementit

Pariisin arrondissementit eli piirit () ovat Pariisin kaupungin hallinnollisia alayksikköjä. Pariisissa on kaksikymmentä piiriä, ja jokainen piiri jakautuu neljään kaupunginosaan eli kortteliin (). Piirit on numeroitu spiraalinmuotoisesti sisältä ulospäin siten, että pienimmät numerot ovat keskellä. Piirit perustettiin 11. lokakuuta 1795, jolloin niitä oli kaksitoista. Nykyinen jako kahteenkymmeneen piiriin on Napoleon III:n perustama vuodelta 1860, kun Pariisiin liitettiin sen esikaupunkeja. Myöhemmin Pariisiin on liitetty myös kaksi silloisten rajojen ulkopuolella sijainnutta suurta puistoaluetta. Näistä Bois de Boulogne kuuluu virallisesti 16. ja Bois de Vincennes 12. piiriin, mutta ne jätetään usein esimerkiksi tilastoissa niiden ulkopuolelle. Marseillen ja Lyonin kaupungit on Pariisin tavoin jaettu piireihin, Marseille kuuteentoista ja Lyon yhdeksään. Algerian kuuluessa Ranskalle myös Algerin kaupunki oli jaettu kymmeneen piiriin. == Piirit ja kaupunginosat == Arrondissementti Arrondissementti Kaupunginosat Numero Nimi Kaupunginosat I le Louvre II la Bourse III le Temple IV l’Hôtel de Ville V le Panthéon VI le Luxembourg VII le Palais-Bourbon VIII l’Élysée IX l’Opéra X Entrepôt Arrondissementti Arrondissementti Kaupunginosat Numero Nimi Kaupunginosat XI Popincourt XII Reuilly XIII les Gobelins XIV l’Observatoire XV Vaugirard XVI Passy XVII les Batignolles-Monceau XVIII la Butte-Montmartre XIX les Buttes-Chaumont XX Ménilmontant == Arrondissementtien pinta-ala ja väkiluku == Arrondissementti Pinta-ala (ha) Väkiluku Väkiluku Väkiluku Väestötiheys (as./km²) Väestötiheys (as./km²) Väestötiheys (as./km²) Arrondissementti Pinta-ala (ha) 1872 1954 1999 1872 1954 1999 I 183 II 99 III 117 IV 160 V 254 VI 215 VII 409 VIII 388 IX 218 X 289 XI 367 637 XIII 715 XIV 564 XV 848 791 XVII 567 XVIII 601 XIX 679 XX 598 intra muros (kehätien sisäpuolella) Bois de Boulogne 846 Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Bois de Vincennes 995 Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Puistoalueet Pariisin kehätien ulkopuolella, joita ei mielletä kuulumasta Pariisiin. Pariisi == Lähteet == *
Lelle

Lelle on pienkauppala () Keski-Virossa Raplamaan maakunnassa Kehtnan kunnassa. Lelle on rautateiden risteysasema: sieltä lähteen rautatie Tallinnaan, Viljandiin ja Pärnuun. Lellessä on noin 500 asukasta. Lellessä järjestettiin vuosina 2004–2015 Lelle Alternatiiv -musiikkifestivaaliFestivaalin lopetusilmoitus. Siellä oli esimerkiksi vuonna 2008 noin 2 000 kävijää kuuntelemassa 60:tä yhtyettä viidestä maasta.Festivaalin sivusto: "2008. aastal 32 tundi järjest live muusikat pakkunud maratonfestivalil astus üles 60 ansamblit Eestist ja mujalt. Festivalist sai osa 2000 muusikahuvilist." Lelle õigeusu kirik.jpg| Lellen ortodoksinen kirkko. Lelle jaamahoone (04-2012).jpg| Lellen rautatieasema. Lelle jaama veetorn.jpg| Rautatieaseman vesitorni. == Lähteet == Luokka:Kehtna Luokka:Viron pienkauppalat
Maansuru

Maansuru on erityisen merkittävän henkilön kuoleman tai suuren onnettomuuden vuoksi jossakin valtiossa julistettu suruaika. Merkittäviä henkilöitä ovat esimerkiksi valtionpäämies, hänen puolisonsa, monarkian kuningashuoneen jäsenet ja yleisesti arvostetut poliitikot, sotilaat tai muut henkilöt. Maansuruun liittyy valtiosta riippuen suruliputus koko maassa, sotilaiden ja hovin käyttämät surumerkit sekä julkisten huvien toimeenpanokielto.Otavan iso tietosanakirja, Otava 1960–1965Uusi tietosanakirja, Tietosanakirja oy 1960–1966 ==Katso myös== *Hovisuru ==Lähteet== Luokka:Kuolema Luokka:Suru it:Funerali di Stato#Lutto